**ELŐTERJESZTÉS**

**a Nyugat-dunántúli Regionális Hulladékgazdálkodási Önkormányzati Társulás**

**2013. március 7-i ülésére**

**A KEOP-1.1.1/2F/09-11-2012-0001 pályázat Támogatási szerződés mellékleteinek módosításához kapcsolódó döntések meghozatala**

A KEOP-1.1.1/2F/09-11-2012-0001 számú pályázat megvalósítása során a Támogatási szerződés mellékletében rögzített Közbeszerzési, Pénzügyi és Cselekvési tervet módosítani kell a projektben meghatározott egyes határidők változása miatt. A Közreműködő Szervezet felé Változtatási jelentés benyújtása szükséges a módosított Közbeszerzési, Pénzügyi és Cselekvési tervek Társulási Tanács általi jóváhagyása után. Az előterjesztés 1., 2. és 3. sz. mellékletei tartalmazzák a Támogatási szerződés mellékleteinek módosított tervezetét.

A Társulási Tanács 22/2012. (III.26.) TT sz. határozatával elfogadott, majd a 43/2012. (IX.13.) TT sz. határozatával módosított közbeszerzési tervében meghatározott eljárásokra vonatkozó határidők módosítása a jelen előterjesztés 1. sz. melléklete szerint indokolt. A 43/2012. (IX.13.) TT sz. határozattal jóváhagyott 2012. évi módosított közbeszerzési tervből, csak a közbeszerzési tanácsadó kiválasztására irányuló közbeszerzési eljárás került lefolytatásra. Az előterjesztés 1. sz. melléklet tervezete értelmében 2013 márciusában az általános menedzsment, a mérnök felügyelet és tájékoztatás/nyilvánosság hirdetmény nélküli tárgyalásos eljárásai megkezdődnek, a kivitelezésre irányuló nyílt közbeszerzési eljárás 2013. év áprilisában indul el. A közbeszerzési terv a Támogatási szerződés 6. számú mellékletét képezi. A közbeszerzési terv jelen módosításának honlapon való közzétételéről gondoskodni kell.

A Társulási Tanács a 13/2012. (I.12.) TT sz. határozatával fogadta el, hogy a 2012., 2013. és 2014. évi költségvetési határozataiban a pályázat megvalósításához szükséges 421.461.908,-Ft önrészt a tagtelepülések fejlesztési hozzájárulásaiból a szerződés mellékletét képező pénzügyi terv szerinti ütemezésben biztosítja. A pénzügyi terv módosítása válik szükségessé az előterjesztés 3. számú melléklete szerint, mivel a megvalósítás során egyes feladatok tekintetében a határidők módosulnak, ezért a 2012., 2013. és 2014. évi becsült költségek pénzügyi felhasználása is változik. A pénzügyi terv a Támogatási szerződés 4. számú mellékletét képezi.

A Támogatási szerződés Cselekvési terve grafikusan jeleníti meg a projekt megvalósítás időbeni ütemezését. A határidők megfelelő aktualizálása, módosítása válik szükségessé az előterjesztés 2. számú melléklete szerint. A jelenleg szükséges módosítások nem akadályozzák projekt Támogatási szerződésben rögzített, határidőben történő megvalósítását.

Kérem a Tisztelt Társulási Tanácsot, hogy a KEOP-1.1.1/2F/09-11-2012-0001 pályázattal összefüggő módosításokat megtárgyalni, a Változtatási kérelemhez kapcsolódó határozati javaslatot elfogadni szíveskedjen.

Szombathely, 2013. március 7.

**Tisztelettel:**

**Marton Zsolt**

**Társulási Tanács Elnöke**

**Mellékletek:**

1. sz. melléklet: Nyugat-dunántúli Regionális Hulladékgazdálkodási Önkormányzati Társulás közbeszerzési és beszerzési tervének 2. sz. módosítása, a KEOP-1.1.1/2F/09-11-2012-0001 Támogatási szerződésének 6. sz. melléklete
2. sz. melléklet: KEOP-1.1.1/2F/09-11-2012-0001 Támogatási szerződésének Cselekvési terv melléklete
3. sz. melléklet: KEOP-1.1.1/2F/09-11-2012-0001 Támogatási szerződés Pénzügyi terve, 4. sz. melléklete

**Határozati javaslat:**

1./ A Nyugat-dunántúli Regionális Hulladékgazdálkodási Önkormányzati Társulás Társulási Tanácsa az előterjesztésben és annak 1-3. sz. mellékletében foglaltak szerint megtárgyalta és elfogadta a KEOP-1.1.1/2F/09-11-2012-0001 pályázathoz kapcsolódó Támogatási szerződés Közbeszerzési, Pénzügyi és Cselekvési tervének módosítását. A terveket Változtatási jelentés formájában kéri megküldeni a Közreműködő Szervezet részére. A kötelező közzététel érdekében szükséges intézkedéseket mielőbb meg kell tenni.

Határidő: 2013. 03. 07. az elfogadásra,

2013. 03. 14. a Változtatási jelentés benyújtásra,

folyamatos a terv végrehajtására

Felelős: Marton Zsolt, Társulási Tanács Elnök

végrehajtásért: Szabóné Marton Erzsébet Projekt menedzser

Közbeszerzési tanácsadó